Martin Mičura

JUDr. Martin Mičura (* 17. september 1883, Dlhé Pole – † 31. máj 1946, Moskva, Rusko) bol slovenský právnik, verejný činiteľ a politik.

Životopis 
V rokoch 1919 – 1920 spravoval tekovskú a nitransku župu. V rokoch 1920 – 1922 bol ministrom pre správu Slovenska. V rokoch 1923 – 1931 bol prezidentom vrchného súdu v Košiciach, neskôr (1931 – 1939) v Bratislave. Od r. 1918 bol členom  Slovenskej ľudovej strany, v r. 1921 prešiel k Československé straně lidové, ktorú reprezentoval počas rokov 1925 – 1939 v pražskom parlamente. Po vyhlásení autonómie v októbri 1938 prešiel k HSĽS.

Počas slovenského štátu v rokoch v 1939 - 1945 bol predsedom Najvyššieho súdu v Bratislave. V rokoch 1943 – 1945 bol podpredsedom Štátnej rady. Spolupracoval s odbojom (napr. s Imrichom Karvašom...) a zúčastňoval sa príprav povstania. 

V lete 1945 ho sovietske vojská, resp. agenti NKVD uniesli z Kochovho sanatória v Bratislave, kde ležal so zápalom pľúc a odvliekli do ZSSR. Presné miesto jeho smrti nie je známe, zomrel buď v moskovskom väzení, alebo v Gulagu. Jeho symbolické miesto posledného odpočinku je v hrobe jeho manželky Kamily v Bytči.

Externé odkazy  
 Záznam o narodení a krste v matrike riadok 87
 Kolektív autorov: Pamätnica dr. Martina Mičuru: z príležitosti 50. narodenín vodcu Československej strany ľudovej na Slovensku. Bratislava 1933, 130 s.

Pozri aj 
 Juraj Mičura

Poslanci česko-slovenského Národného zhromaždenia
Signatári Martinskej deklarácie
Česko-slovenskí ministri pre správu Slovenska
Politici HSĽS
Osobnosti z Dlhého Poľa